Document ID: /roh_data/filtered/fineweb-2-filterrobots_roh.jsonl.gz/20672

Radund quatter dis han Julian Cavigelli (Arena Alva), Nino Cajochen (Pendicularas Mustér) e Curdin Meier (Pendicularas Lai) duvrà, per construir la sbalunzia, ch’è vegnida installada sin la terrassa da l’ustaria Scharmoin, che sa chatta tar la staziun da mez da la pendiculara dal Corn Cotschen.
Sco quai ch’ils giuvens emprendists han ditg, èn els loschs che lur lavur vegn duvrada e n'è betg ida en il fier vegl. Cun quest’acziun vulan els era far attent sin l’emprendissadi dal mecatronist da pendicularas, che n’è betg uschè enconuschent. En Svizra datti mo circa 25 plazzas d’emprendissadi per onn en questa professiun.
RR actualitad 08:00